Visit Site
Recommended byColombia
అయితే తమ కాన్ఫిడెంట్‌ను రెండింతలు చేసిన వ్యక్తి దిల్ రాజు గారు అని ఆకాశ్ వెల్లడించాడు. ‘దిల్ రాజు గారు మా సినిమాను విడుదల చేస్తున్నారని ప్రెస్ నోట్ విడుదలైన రోజు నాకు ఓ 20 మంది ఫోన్ చేశారు. సినిమి రిలీజ్ కూడా కాలేదు అందరూ కంగ్రాట్స్ చెప్పేస్తున్నారు. దానికి కారణం దిల్ రాజుగారు. దిల్ రాజుగారు తీసుకున్నారంటే నువ్వు చాలా లక్కీ, కంగ్రాట్స్ అని చెప్పారు. దిల్ రాజు గారు గురించి అంత పాజిటివిటీ బయట ఉంది’ ఆకాశ్ కొనియాడాడు.
ఇక చిత్రానికి పనిచేసిన టెక్నికల్ టీం గురించి మాట్లాడుతూ.. ‘మా కెమెరామెన్‌ విష్ణుశర్మ తన విజువల్స్‌తో ఈ సినిమాని మరో స్థాయికి తీసుకెళ్లారు. చికెన్ పాక్స్ వచ్చినా చలిలో మాతో పరిగెడుతూ షూటింగ్ చేశారు. నిజంగా ఆయనకి హ్యాట్సాఫ్. ఈ సినిమా తర్వాత వన్‌ ఆఫ్‌ ది టాప్‌మోస్ట్‌ కెమెరామెన్‌ అవుతారు. ఫైట్‌ మాస్టర్‌ సతీష్‌ అద్భుతమైన యాక్షన్‌ సీక్వెన్స్‌ని కంపోజ్‌ చేశారు. ప్రతిది చాలా కేర్‌ తీసుకొని చేయించారు. ఆర్ట్ డైరెక్టర్ జానీ అదరిపోయే సెట్స్‌ వేశారు. ఎడిటర్‌ జునైద్‌ సినిమా చాలా అందంగా ఎడిట్‌ చేశారు. విషురెడ్డి బాగా చేయాలని నన్ను ఎంతో ప్రోత్సహించాడు. ఈ సినిమాలో విలన్‌గా అద్భుతంగా నటించాడు’ అని ఆకాశ్ వెల్లడించాడు.
తనను నమ్మి ఇంత రెస్పాన్స్‌బిలిటీతో సినిమా చేసే అవకాశం ఇచ్చిన తన తండ్రి పూరి జగన్నాథ్‌కు థ్యాంక్స్ అనే మాట చాలా చిన్నదని ఆకాశ్ అన్నాడు. ‘మా నాన్నకి యాపిల్ ఐఫోన్ అంటే చాలా ఇష్టమని మీ అందరికీ తెలుసు. ఐఓఎస్ 10 బాలేదు.. అప్‌డేట్ చేసుకోండని చాలా రోజులుగా చాలా మంది చెబుతున్నారు. ఆయనిప్పుడు ఐఓఎస్ 11కు అప్‌డేట్ అయ్యారు. మేమందం చూశాం. సినిమా చాలా బాగా వచ్చింది. మొన్న మా నాన్న ఒక మాటన్నారు.. ఇది ఆకాశ్ లాంటింగ్ ఫిల్మ్ కాదు నా లాంచింగ్ ఫిల్మ్ అని. అవును.. నేను మా నాన్నని లాంచ్ చేస్తున్నాను. మా నాన్న నన్ను లాంచ్ చేయట్లేదు’ అని ఆకాశ్ ముగించాడు.